বাংলাদেশের উপকূলবতী এলাকাসমূহে ঘূর্ণিঝড়ের কারণে প্রতিবছরই বিপুল পরিমাণ ক্ষয়ক্ষতি হয়ে থাকে। অতীত অভিজ্ঞতায় দেখা যায় যে, প্রচলিত নিয়মে সারিবদ্ধভাবে উল্লেখযোগ্য সংখ্যক বৃক্ষরোপণ করেও যেখানে জলোচ্ছ্বাসের বিরুদ্ধে কোনো কার্যকর প্রতিরোধ ব্যাবস্থা গড়ে তোলা সম্ভবপর হয় নি, সেখানে বরং উপকূলরেখার সম্মুখ অংশে ব্যাপক বনায়নের মাধ্যমে এবং বিস্তীর্ণ চর এলাকায় গরান বনভূমি তৈরি করার মাধ্যমে তা প্রতিরোধ সম্ভব হতে পারে। ১৯৯১ সালে বাংলাদশে এক প্রলয়ংকারী ঘূর্ণিঝড় আঘাত হানে। সেখানে বাতাসের সর্বোচ্চ গতিবেগ মাপা হয়েছিল ঘণ্টায় প্রায় ২৫০ কিমি এবং সমুদ্র থেকে উঠে আসা বিশাল বিশাল ঢেউগুলি ছিল প্রায় ২০ ফুট উচ্চতাবিশিষ্ট। এ ঘূর্ণিঝড়ে প্রায় একলক্ষ ৩৮ হাজার মানুষের প্রাণহানি ঘটে। সাধারণ মানুষের বসতবাড়ি এবং অন্যান্য স্থাপনাসমূহ মিলিয়ে প্রায় ২৪০ মিলিয়ন মার্কিন ডলারের সম পরিমাণ সম্পত্তি ক্ষতিগ্রস্থ হয়। উক্ত ঝড় এবং তৎপূর্ববর্তী অন্যান্য ঘূর্ণিঝড়সমূহের অভিজ্ঞতা থেকে বিশেষজ্ঞরা মত দেন যে, উপকূলবর্তী এলাকায় ব্যাপক বনায়ন, বিশেষত ম্যানগ্রোভ জাতীয় বৃক্ষাদি রোপন করার মাধ্যমে ঘূর্ণিঝড়ের বিরুদ্ধে শক্তিশালী প্রতিরোধ ব্যবস্থা গড়ে তোলা সম্ভব হতে পারে। ৯১' সালের ঘূর্ণিঝড়ের পরেই তৎকালীন বাংলাদেশ সরকার সর্বপ্রথম উপকূলীয় সবুজবেষ্টনী তৈরীর জন্য প্রকল্প হাতে নেয়।

ঘূর্ণিঝড়ে উপকূলীয় সবুজবেষ্টনীর ভূমিকা
সবুজবেষ্টনীর ক্ষতিসাধন
ইতিহাস
উদ্দেশ্য